stanford-oval/wikipedia huggingface dataset:
Bernal Díaz del Castillo

Bernal Díaz del Castillon muistopatsas Espanjassa Medina del Campossa.
Bernal Díaz del Castillo (1492–1584) oli Hernán Cortésin joukoissa taistellut sotilas, jonka kirjoittama on silminnäkijäkertomus asteekkien kukistamisesta eli Asteekkivaltakunnan valloittamisesta eli Historia verdadera de la Conquista de la Nueva España ('Totuudenmukainen Uuden-Espanjan valloituksen historia'). Ilman Bernal Díaz del Castillon teosta tiedot valloituksesta olisivat puutteelliset.
Díazin käsikirjoituksen jäljennös oli lähtökohtana Alonso Remónin Madridissa vuonna 1632 laatimalle Historia Verdaderan laitokselle, joka on myöhemmin paljastunut jonkin verran virheelliseksi. William H. Prescott kertoo käyttäneensä Remónin versiota teoksensa History of the Conquest of Mexico lähteenä. Vasta vuodesta 1904 lähtien on ollut mahdollista saada Díazin alkuperäiseen käsikirjoitukseen pohjautuvia painoksia.
Díaz sai kertomukseensa herätteen vuonna 1553 ilmestyneestä Francisco López de Gómaran Meksikon-valloitusta käsittelevästä historiateoksesta Historia de la conquista de Mexico, jonka Gómara omisti Cortésin pojalle Martín Cortésille. Díaz del Castillo närkästyi, kun Gómara hänen mielestään arvosti teoksessaan Cortésia liiallisesti.
Kirjallisuutta

Díaz, Bernal del Castillo: Uuden Espanjan valloituksen totuudenmukainen historia: Tenochtitlánin ja Meksikon valloituksessa mukana olleen sotilaan kertomus atsteekkivaltion tuhosta. Suva 2014. ISBN 978-952-93-4489-5
Aiheesta muualla

Kuvia tai muita tiedostoja aiheesta Bernal Díaz del Castillo Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF  WorldCat 
Kansalliset:  Norja 2  Espanja  Ranska  BnF data  Katalonia  Saksa  Italia  Israel  Suomi (KANTO)  Yhdysvallat  Ruotsi  Japani  Tšekki  Australia  Kreikka 2  Alankomaat  Puola  Portugali 
Tieteilijät:  CiNii 
Henkilöt:  Deutsche Biographie  DDB  Trove 
Muut:  SNAC  IdRef
Salvador Dalí

| Salvador Dalí |
| --- | --- |
 Salvador Dalí vuonna 1965
Henkilötiedot
Syntynyt: 11. toukokuuta 1904 Figueres, Espanja
Kuollut: 23. tammikuuta 1989 (84 vuotta) Figueres, Espanja
Kansalaisuus:  Espanja
Taiteilija
Salanimi:  Dali, Salvador ja Dalí Domènech, Salvador
Ala:  kuvataiteilija
Taidesuuntaus:  surrealismi
 Nimikirjoitus
Aiheesta muualla
www.salvador-dali.org
Taiteen reunoilla
Suuntaukset
Art brut | Fantastinen realismi | Graffiti | ITE-taide | Kansantaide | Naivismi | Outsider-taide | Primitivismi | Visionaarinen taide
Tekijöitä Suomesta
Aleksanteri Ahola-Valo | Andreas Alariesto | Annukka Grönlund | Martti Innanen | Einari Junttila | Arto Ali-Eskola | Edvin Hevonkoski | Enni Id | Aleksandra Ionowa | Alice Kaira | Matias Keskinen | Nikolai Lehto | Jussi Löf | Kalervo Palsa | Matti Rutanen | Veijo Rönkkönen | Ilmari Salminen | Olli Seppänen | Kaarina Staudinger-Loppukaarre | Vihtori Storck | Ilkka Juhani Takalo-Eskola | Heikki Tuomela | Ensio Tuppurainen | Sigurd Wettenhovi-Aspa
Tekijöitä ulkomailta
William Blake | Aleksanteri Ahola-Valo | Banksy | Jean-Michel Basquiat | Hieronymus Bosch | Salvador Dalí | Jean Dubuffet  | Max Ernst | H. R. Giger | Alex Grey | Keith Haring | Edward Hicks | Frida Kahlo | Theodor Kittelsen | Mati Klarwein | Paul Kondas | Séraphine Louis | Gustave Moreau | Grandma Moses | Niko Pirosmani | Maria Primatšenko | Henri Rousseau
Salvador Domingo Felipe Jacinto Dalí i Domènech (11. toukokuuta 1904 Figueres, Katalonia, Espanja – 23. tammikuuta 1989 Figueres), tunnetaan nimellä Salvador Dalí, oli espanjalainen taidemaalari, kuvanveistäjä ja elokuvakäsikirjoittaja. Dalí tunnetaan surrealistisista maalauksistaan, erilaisista taiteellisista kokeiluistaan ja julkisuustempuistaan.
Elämä > Nuoruus

Salvador Dalí syntyi 11. toukokuuta 1904 Figueresissa Kataloniassa. Salvador-isä oli ateisti ja Felipa-äiti harras katolilainen, mutta avioliitto oli onnellinen. Salvadorille syntyi pikkusisko Ana Maria. Salvadorin yksivuotiaana kuollut vanhempi veli oli myös ollut nimeltään Salvador. Dalí on kertonut, että hänelle tuli siitä pysyvästi tunne, että hän oli vain kuolleen veljensä korvike, mistä seurasi epävarmuutta ja huomionkipeyttä.
Elämä > Taideopinnot

Nuorena Dalí oli rauhaton ja kapinallinen. Hän menestyi koulussa vain kohtalaisesti ja oli kiinnostunut ainoastaan piirtämisestä, missä hän olikin jo taitava. Dalí sai 14-vuotiaana töitään Figuerasissa järjestettyyn yhteisnäyttelyyn. 17-vuotiaana hän kirjoittautui oppilaaksi Madridin taideakatemiaan, missä hän tutustui nuoriin intellektuelleihin, kuten elokuvaohjaaja Luis Buñueliin ja runoilija Federico García Lorcaan. Taiteellisesti hän ei akatemiasta enää hyötynyt, sillä hän piti jo tuolloin itseään paljon opettajiaan etevämpänä. Uppiniskaisuutensa vuoksi hänet erotettiin akatemiasta ensin määräajaksi ja vuonna 1926 lopullisesti hänen väheksyttyään opettajiensa pätevyyttä arvioimaan hänen työtään.
Elämä > Viimeiset vuodet

Dalí maalasi 1970-luvulla enää vähän. Hän teki kokeiluja hologrammeilla, mutta luopui kokeilusta pian tekniikan puutteellisuuden vuoksi. Hän maalasi myös stereoskooppisia töitä erikoiskameralla otettujen valokuvien pohjalta.
Dalí työskenteli ahkerasti aina 70-vuotiaaksi asti, kunnes hänen terveytensä alkoi 1970-luvun puolivälissä horjua. Gala kuoli 1982, ja Dalí vietti viimeiset vuotensa lähes erakkona. Hän sai vuonna 1986 palovammoja tulipalossa. Dalí kuoli 23. tammikuuta 1989. Hänet haudattiin Figueresiin.
Taiteilijana

Dali oli julkisuutta rakastanut valovoimainen taiteilija ja suuren yleisön keskuudessa hyvin suosittu. Hänen huomiota herättävät viiksensä tekivät hänestä tunnetun myös taiteen ulkopuolella. Dalísta sanottiin myös arvostelevasti, että hän oli pelkkä kyvykäs showmies, rahan kerääjä eikä vakava taiteilija. Dalí oli ensimmäisiä taiteilijoita, joka käytti julkisuutta taiteellisena ilmaisumuotona. Hän toi itseään esille koko elämänsä ajan esiintymisillään ja oudoilla mainostempauksillaan. Hän saavutti 1960-luvulta alkaen television kautta yleisön, jota hänen taiteensa ei kiinnostanut, ja hän olikin Picasson ohella aikansa kuuluisin elävä taiteilija.
Dalí tunnetaan ensisijaisesti maalauksistaan, ja hänen maineensa perustuu valtaosin hänen 1930-luvulla maalaamiinsa surrealistisiin teoksiin. Dalí oli taiteilijana kuitenkin hyvin monipuolinen. Hän kokeili ensimmäisten taiteilijoiden joukossa uusia tekniikoita kuten holografiaa. Hän teki maalausten lisäksi piirustuksia, painokuvia, veistoksia ja omintakeisia taide-esineitä. Hän kirjoitti useita omaelämäkertoja, romaanin Arvoituksellisia kasvoja (1944) ja taidearvosteluja. Lisäksi hän suunnitteli sisustuksia ja muotia sekä teki lasi- ja korutaidetta ja elokuvia.
Dalí oli tuottelias kirjailijana. Hän julkaisi kaksi päiväkirjaa, useita näennäisomaelämäkerrallisia teoksia, romaanin, runoja sekä lukuisia taidetta käsitteleviä manifesteja ja esseitä. Kirjoituksissaan Dalí usein selitti omien maalaustensa tulkintoja. Dalí oli myös suosittu esitelmöijä, jonka luennot olivat assosiaatioineen ja liioitteluineen kuin taideteoksia.
Dalí kuvitti omia kirjoituksiaan ja muiden kirjailijoiden teoksia. Hänen kirjakuvituksensa olivat haluttuja etenkin 1950- ja 1960-luvuilla, sillä ne takasivat kirjoille suuret myyntiluvut. Dalí kuvitti esimerkiksi Danten, Cervantesin, Maon ja Goethen teoksia.
Tärkeitä maalauksia

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tärkeitä maalauksia > Muiston pysyvyys, 1931

Maalauksen pehmeä, sulava taskukello edustaa Dalín teoriaa ”pehmeydestä” ja ”kovuudesta”, joka oli keskeinen hänen ajattelulleen tuona aikana. Dawn Adesin mukaan ”Pehmeät kellot ovat alitajuntainen symboli tilan ja ajan suhteellisuudesta, surrealistinen pohdinta käsittämämme  kiinteän kosmisen järjestyksen romahduksesta.”
Tärkeitä maalauksia > Pehmeä sommitelma keitettyjen papujen kera: ennakkoaavistus sisällissodasta, 1936

Maalaus ilmaisee Espanjan sisällissodan aikaista tuhoa. Maalauksen hirviö on itsetuhoinen, kuten sisällissotakin. Maalaus ei pyri kuvaamaan jommankumman osapuolen valitsemista, vaikka Dalílla oli useita syitä osapuolen valitsemiseen: Tasavallan puolesta taistelevat kommunistisotilaat kiduttivat ja vangitsivat hänen sisarensa ja fasistinen teloituspartio murhasi hänen hyvän ystävänsä taidekoulun ajoilta.lähde?
Tärkeitä maalauksia > Narkissoksen metamorfoosi, 1936–1937

Maalauksessa Narkissos istuu altaassa tuijottaen alaspäin. Hänen lähellään on rapistuva kivihahmo, joka muistuttaa Narkissosta, mutta joka on myös erilainen. Hänen kädessään on lamppu tai muna, josta kasvaa Narkissos. Dalín muissa maalauksissa munaa on käytetty seksuaalisuuden symbolina. Taustalla on alastomia hahmoja ja kolmas Narkissoksen kaltainen hahmo ilmestyy horisontissa.lähde?
Tärkeitä maalauksia > Ilmestys hiekkarannalla: kasvot ja hedelmävati, 1938

Maalausta hallitsevat ruskeakuoriset päärynät eponyymisessa, jalallisessa hopeisessa hedelmävadissa, joka muistuttaa jossain määrin viinilasia. Eponyymin ihmiskasvon tarkoituksella luotu optinen illuusio toistui uudestaan Dalín myöhemmissä teoksissa.lähde?
Tärkeitä maalauksia > Pyhän Antoniuksen kiusaus, 1946

Dalí valitsi maalaustensa aiheiksi sellaisia, joita hän piti spirituaalisina ja pyrki paljastamaan niissä olevia piileviä voimia. Hän uskoi, että kaikissa esineissä on tällaisia voimia ja halusi vangita ne maalauksiinsa ja itselleen niitä maalaamalla. Tätä edisti hänen kiinnostuksensa atomipommiin, joka oli hänen mielestään erityisen mystinen ja voimakas. Käyttämällä klassismia Dalí pyrki käyttämään hyväkseen sen realismia päästäkseen lähemmäksi kaikissa substansseissa olevaa henkisyyttä, ja siksi lähemmäksi ylhäisyyttä. Maalaus on ensimmäinen, jossa hän käytti klassismia tällä tavalla ja siinä ennakoitiin muita teemoja, joita Dalín kiinnostus henkisyyteen toi myöhemmin mukanaan, kuten levitointi ja painovoiman neutralisointi.
Tärkeitä maalauksia > San Juan de la Cruzin Kristus, 1951

Vuonna 2009 The Guardianin taidekriitikko Jonathan Jones luonnehti maalausta ”kitschinä ja sokeeraavana”, mutta huomioi maalauksen olevan ”hyvässä tai huonossa, luultavasti kaikkein kestävin visio ristiinnaulitsemisesta, joka on maalattu 1900-luvulla."
Teatre-Museu Dalí

Dalín itselleen Figueresiin rakennuttama museo Teatre-Museu Dalí avattiin yleisölle vuonna 1974. Museossa on monenlaisia tauluja, veistoksia, mobileja, koriste-esineitä ja kuriositeetteja, ja sen jokainen huone ja tila on taideteos. Kuoltuaan Dalí haudattiin museossa sijaitsevaan kryptaan. Museossa vieraili vuonna 2014 noin 1,3 miljoonaa kävijää, ja se on Espanjan suosituin yksityinen museo.
Dalí-väärennökset

Dalísta on tehty enemmän väärennöksiä kuin kenestäkään toisesta taiteilijasta. Dalía itseään jäljittely ei häirinnyt, vaan hän joskus jopa yllytti siihen. Lukemattomien markkinoilla liikkuvien väärennettyjen vedosten vuoksi moni taidegalleria ei ota kokoelmiinsa Dalín töitä.
Poliisi takavarikoi toukokuussa 2004 Helsingissä avatusta Dalí-näyttelystä satoja väärennöksiksi epäiltyjä teoksia. Osa teoksista oli erittäin tökerösti väärennettyjä, mutta osa niin taitavasti tehtyjä, ettei maallikko olisi oikeuden mielestä pystynyt erottamaan niitä aidoista. Teoksia tarjottiin myytäväksi 2 300 – 250 000 euroon. Helsingin käräjäoikeus tuomitsi kaikki väärennetyt teokset valtiolle.
Suomeksi käännettyjä teoksia

Neron päiväkirja (Journal d'un génie, 1963), Loisto, WSOY 2004, ISBN 9524594188
Dali-museoita ja pysyviä näyttelyitä

Teatre-Museu Dalí – Figueres, Katalonia, Espanja
Salvador Dalín kotimuseo – Port Lligat, Katalonia, Espanja
Gala Dalí kotimuseo – Púbolin linna, Katalonia, Espanja
Salvador Dali museo – St. Petersburg, Florida, Yhdysvallat
Dalí universumi – Venetsia, Italia
Espace Dalí – Pariisi, Ranska
Dalí, pysyvä näyttely, Berliini, Saksa
Museo-galleria näyttely: Salvador Dali, pysyvä näyttely – Brugge, Belgia
Art Bank, yksityisnäyttely – Parainen, Suomi
Dali17, pysyvä näyttely – Monterey, Kalifornia, Yhdysvallat
Kirjallisuutta

Descharnes, Robert: Dali: The Work, The Man.  Harry N. Abrams, 1997.  ISBN 9780810981621
Descharnes, Robert & Descharnes, Nicolas: Salvador Dali.  Artes, 1994.  ISBN 9788371280054
Descharnes, Robert: The World of Salvador Dali.  Macmillan, 1968.
Field, Albert (toim.): The Official Catalogue of the Graphic Works of Salvador Dali.  Salvador Dalí Archives, 1996.  ISBN 9780965361101  (englanniksi)
King, Elliott H.: Salvador Dali: The Late Work.  Yale University Press, 2010.  ISBN 978-0300168280  (englanniksi)
Lake, Carlton: In Quest of Dalí.  Paragon House, 1990.  ISBN 9781557783868  (englanniksi)
Romero, Luis: Dalí.  Chartwell Books, inc., 1979.  ISBN 9780890092293  (englanniksi)
Thiollet, Jean-Pierre: Carré  d'art (Salvador Dali).  Anagramme Editions, 2008.  ISBN 9782350351896
Aiheesta muualla

Wikimedia Commonsissa on kuvia tai muita tiedostoja aiheesta .
Salvador Dali Wikiart. (englanniksi)
Teoksia ajalta 1910–1928 (Arkistoitu – Internet Archive) (englanniksi)
Teoksia ajalta 1929–1935 (Arkistoitu – Internet Archive) (englanniksi)
Teoksia ajalta 1936–1939 (Arkistoitu – Internet Archive) (englanniksi)
Teoksia ajalta 1939–1946 (Arkistoitu – Internet Archive) (englanniksi)
Teoksia ajalta 1946–1962 (Arkistoitu – Internet Archive) (englanniksi)
Teoksia ajalta 1962–1989 (Arkistoitu – Internet Archive) (englanniksi)
Galan ja Dalín säätiö (Fundación Gala – Salvador Dalí) (englanniksi, katalaaniksi, espanjaksi, kiinaksi)
Salvador Dalí Art Gallery, kuvia Dalín maalauksista (englanniksi)
The Dali Universe (englanniksi, italiaksi, espanjaksi)
Salvador Dalí Europeanassa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Romania  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  Auckland  South Australia  FID  KulturNav  MusicBrainz  Museum of Modern Art  National Gallery of Canada  Victoria  RKD Artists  ULAN 
Henkilöt:  Deutsche Biographie  DDB  Trove  Yle 
Muut:  Europeana  RISM  SNAC 2  IdRef  Te Papa (New Zealand) 
Palava kirahvi, 1937.
Dalí vuonna 1939.
Käännös suomeksi
Muiston pysyvyys, 1931.
Teatre-Museu Dalí Figueresissa.
Dalín pronssiveistos Caballo con jinete tropezando Marbellassa.
Monumentaaliveistos Space Elephant oli esillä Lontoossa 2000–2010.
James Dickey

| James Dickey |
| --- | --- |
 James Dickey 1970.
Henkilötiedot
Syntynyt: 2. helmikuuta 1923 Atlanta, Georgia, Yhdysvallat
Kuollut: 19. tammikuuta 1997 (73 vuotta)
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  Into the Stone
Pääteokset:  Syvä joki
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
James Dickey (2. helmikuuta 1923 Atlanta, Georgia, Yhdysvallat – 19. tammikuuta 1997) oli yhdysvaltalainen kirjailija ja kriitikko.
Dickey opiskeli Vanderbiltin yliopistossa ja työskenteli Korean sodan aikana koulutuslentäjänä ilmavoimissa. Hänen esikoisrunokokoelmansa Into the Stone ilmestyi 1960. Sen jälkeen hän kävi Euroopassa ja opetti sitten yhdysvaltalaisissa yliopistoissa. Hänen runojensa teemoja ovat luonnonmystiikka, uskonto ja historia. Proosateoksista toinen, Syvä joki, on allegorinen kuvaus kanoottimatkasta. Siihen pohjautuu samanniminen elokuva, jonka käsikirjoituksen Dickey myös on laatinut. Hän kirjoitti omaelämäkerran Self-Interviews ja esseekokoelmia.
Suomennetut teokset

Kohti valkeaa merta (To the white sea), suom. Kaarina Ripatti. Helsinki: Tammi 1994 ISBN 951-31-0323-4 Sarja: Keltainen kirjasto, 274.
Syvä joki (Deliverance), suom. Eero Huhtala. Helsinki: Tammi 1972 ISBN 951-30-2060-6
Aiheesta muualla

Kuvia tai muita tiedostoja aiheesta James Dickey Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Belgia  Yhdysvallat  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  Grammy Awards 
Henkilöt:  Deutsche Biographie  DDB  Trove 
Muut:  Europeana  NARA  SNAC  IdRef
Monica Dickens

| Monica Dickens> Henkilötiedot |
| --- | --- |
Syntynyt: 1915 Lontoo, Britannia
Kuollut: 1992 (76–77 vuotta)
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Monica Dickens (1915 Lontoo, Britannia – 1992 ) oli brittiläinen kirjailija.
Monica Dickens oli Charles Dickensin pojanpojantytär. Hän muutti vuonna 1951 Yhdysvaltoihin. Hän hyödyntää teoksissaan toisen maailmansodan kokemuksiaan sairaanhoitajana ja lentokonetehtaassa. Lisäksi hän on kirjoittanut hevosaiheisia nuortenkirjoja sekä lastenkirjoja.
Follyfoot- eli Varsanjalka-sarjan pohjalta on tehty televisiosarja Ratsutilan nuoret. Kuuntelijat on tosipohjainen romaani, joka kertoo Samarialaiset-hyväntekeväisyysjärjestön toiminnasta.
Suomennetut teokset

Virginia (The angel in the corner), suom. Yrjö Kivimies, Helsinki: Otava 1958. Sarja: Otavan kirjakerho, 1958, 6.
Onnellinen vanki (The happy prisoner), suom. Kyllikki Hämäläinen, Helsinki: Otava 1959. Sarja: Otavan kirjakerho, 1959, 6
Lontoon sydän (The heart of London ), suom. Erkki Haglund, Helsinki: Otava 1962. Sarja: Otavan kirjakerho, 1962, 9.
Yläkerran huone (The room upstairs), suom. Helvi Vasara, Helsinki: Otava 1967. Sarja: Lukurengas
Kuuntelijat (The listeners), suom. Anja Haglund, Helsinki: Otava 1971
Suomennetut teokset > Nuortenkirjat

Hevoshoitola Varsanjalka (Follyfoot), suom. Maini Palosuo, Helsinki: Otava 1972. Sarja: Otavan nuortenkirjoja
Varsanjalan Dora (Dora at Follyfoot), suom. Maini Palosuo, Helsinki: Otava 1973 Sarja: Otavan nuortenkirjoja ISBN 951-1-00303-8
Varsanjalan hevoset (The horses of Follyfoot), suom. Pirkko Talvio, Helsinki: Otava 1976 Sarja: Otavan nuortenkirjoja ISBN 951-1-02443-4
Varsanjalka vaarassa (Stranger at Follyfoot), suom. Pirkko Talvio-Jaatinen, Helsinki: Otava 1978 Sarja: Otavan nuortenkirjoja ISBN 951-1-04690-X
Meidän joukon majatalo (The house at World's End), suom. Pirkko Talvio-Jaatinen, Helsinki: Otava 1972 Sarja: Otavan nuortenkirjoja
Meidän joukon kesä (Summer at Worlds End ), suom. Pirkko Talvio-Jaatinen, Helsinki: Otava 1973 Sarja: Otavan nuortenkirjoja ISBN 951-1-00064-0
Meidän joukon kevät (Spring comes to World's End), suom. Pirkko Talvio-Jaatinen, Helsinki: Otava 1975 Sarja: Otavan nuortenkirjoja ISBN 951-1-01897-3
Meidän joukon talvi (World's end in winter), suom. Pirkko Talvio-Jaatinen, Helsinki: Otava 1975 Sarja: Otavan nuortenkirjoja ISBN 951-1-01227-4.
Divinaatio

Divinaatio (latinan divinatio) tarkoittaa ennustamisen taitoa tai ennustamisen lahjaa. Antiikin kreikkalaiset korostivat enemmän ennustustaidon irrationaalisuutta, roomalaiset sen jumalallisuutta. Molemmat ajattelivat, että oli olemassa kaksi mahdollisuutta saada tietoja tulevaisuudesta: spontaani eli luonnollinen, jossa jumalat pyytämättä antoivat vihjeitä tulevasta esimerkiksi unissa, ja tietoinen pyrkimys saada selville jumalten tahto jonkin tietyn hankkeen suhteen enteitä tai eläinten käyttäytymistä tarkkailemalla.
Enneunien näkemistä pyrittiin tehostamaan viettämällä yö sopivassa temppelissä lähellä ennustavaa jumaluutta. Yleensä kuitenkin papit tai muut asiantuntijat toimivat välikäsinä jumalten ja ihmisten välillä. Kreikkalaisilla tällaisia pappeja kutsuttiin nimellä profetes ja roomalaisilla vates. Roomalaisilla oli myös erikoistuneita ennustajapappeja eli auguureja, jotka tutkivat lintujen käyttäytymistä sekä uhrieläinten sisälmyksiä tutkivia haruspekseja. Lisäksi ennustuksissa hyödynnettiin yhteyttä vainajiin eli nekromantiaa ja tähdistäennustamista eli astrologiaa.
Ennustuksia kirjoitettiin muistiin kokoelmiksi, joista kuuluisimpia olivat roomalaisten käyttämät Sibyllan kirjat. Huomattavin antiikin ennustustaitoa kuvaava lähde on Ciceron De divinatione (Ennustustaidosta).
Aiheesta muualla

Kuvia tai muita tiedostoja aiheesta Divinaatio Wikimedia Commonsissa
Dholavira

Dholavira
Kaivaus Dholavirassa.
Dholavira on arkeologinen kaivaus Intiassa. Paikalta on löydetty muinaisen Indus-kulttuurin aikaisen kaupungin jäännökset. Kaivaus on nimetty kilometrin päässä sijaitsevan modernin kylän mukaan. Se sijaitsee Khadirin alueella Kutchin piirikunnassa Gujaratin osavaltiossa.
Alue on yli sadan hehtaarin kokoinen ja siellä sijaitsee useita hautakumpuja. Arkeologinen kohde koostuu kahdesta osasta: linnoitetusta kaupungista ja hautausmaasta. Kaupunki on ollut vuodesta 1998 alkaen ehdolla Unescon maailmanperintöluetteloon, jonne sitä yritetään saada yhdessä Surkotadan ja Lothalin kaupunkien kanssa.
Dholavira lisättiin Unescon maailmanperintöluetteloon vuonna 2021.
Kaupungin historia

Dholavira asutettiin noin 2650 eaa. Noin 2100 eaa. alkaen kaupunki hieman taantui. Kaupunki oli vähän aikaa hylättynä. Siellä asuttiin vuoteen 1450 eaa.
Dholaviran ala- ja keskikaupunki hylättiin varsinaisen Harappan kauden V lopussa, mutta yläkaupungissa oli asutusta vielä myöhäisharappalaisella VII-kaudella.
Uusien tutkimusten mukaan Meghalayan-kauden alun kuivuus olisi hävittänyt harappalaisen asutuksen vuosien 2300–1800 eaa. välissä.Tuho olisi tullut kahtena aaltona. Ensimmäisen jälkeen harappalainen kulttuuri jatkui heikentyneenä. Toinen vei kaupungin perikatoon ja toi uuden rakennus- ja keramiikkatyyli, vanha keramiikka säilyi ja väheni. Vuonna 1830 eaa. Dholavirassa oli enää pyöreitä taloja, eikä Harappan kulttuuria.
| Vaihe | Ajoitus | Nimitys |
| --- | --- | --- |
| I | 2650–2550  eaa. | Varhaisharappalainen-kypsä harappalainen siirtymäkausi A |
| II | 2550–2500 eaa. | Varhaisharappalainen-kypsä harappalainen siirtymäkausi B |
| III | 2500–2200 eaa. | Kypsä harappalainen A |
| IV | 2200–2000 eaa. | Kypsä harappalainen B |
| V | 2000–1900 eaa. | Kypsä harappalainen C |
|  | 1900–1850 eaa. | Kaypunki hylättynä |
| VI | 1850–1750 eaa. | Posturbaani harappalainen A |
|  | 1750–1650 eaa. | Kaupunki hylättynä |
| VII | 1650–1450 eaa. | Posturbaani harappalainen B |
Dholaviran kaupungin koon kehitys

Dholaviran arvioitu koko eri aikakausina.
2600–2250 2 ha
2550–2200 30 ha
2200–2000 80 ha
2000–1900 100 ha
1900–1800 70 ha
1650–1450 15 ha
Aiheesta muualla

Dholavira excavations throw light on Harappan civilisation (Arkistoitu – Internet Archive), United News of India 1997
Excavation - Dholavira
ASI’s effort to put Dholavira on World Heritage map hits roadblock (Arkistoitu – Internet Archive) (Express India)
Dholaviran pohjakaava.
Jorge Sampaoli

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jorge Luis Sampaoli Moya
Syntymäaika: 13. maaliskuuta 1960 (ikä 64)
Syntymäpaikka: Casilda, Santa Fe, Argentiina
Pelipaikka: puolustava keskikenttäpelaaja
Pituus: 172 cm
Seura
Seura: Stade Rennais FC
Tehtävä: päävalmentaja
Junioriseurat
1977–1979:  Newell's Old Boys
Valmennusura
2002:  Juan Aurich
2003:  Sport Boys
2004–2006:  Coronel Bolognesi
2007:  Sporting Cristal
2008–2009:  O’Higgins
2010:  Emelec
2011–2012:  Universidad de Chile
2012–2016:  Chile
2016–2017:  Sevilla
2017–2018:  Argentiina
2019:  Santos
2020–2021:  Atlético Mineiro
2021–2022:  Marseille
2022–2023:  Sevilla
2023:  Flamengo
2024–:  Stade Rennais

Jorge Sampaoli (s. 13. maaliskuuta 1960 Santa Fe, Argentiina) on argentiinalainen jalkapallovalmentaja ja entinen pelaaja. Marraskuusta 2024 lähtien hän on toiminut Stade Rennais'n päävalmentajana.
Ura pelaajana

Newell's Old Boysin kasvatti Sampaoli aloitti uransa seurassa 17-vuotiaana, vuonna 1977. Hän joutui lopettamaan uransa kolmen pelatun juniorivuoden jälkeen sääri- ja pohjeluuvammoihin vuonna 1979. Pelipaikaltansa Sampaoli oli puolustava keskikenttäpelaaja. Hän on 172 senttimetriä pitkä.
Ura valmentajana > Meriitit valmentajana

Copa América: 2015
Chilen Primera División
Torneo Apertura (2): 2011, 2012
Torneo Clausura: 2011
Copa Sudamericana: 2011